Document ID: 32004D0119

Komisjoni otsus,
29. jaanuar 2004,
millega muudetakse otsust 96/333/EÜ eriotsusega veel hõlmamata kolmandatest riikidest pärit elusate kahepoolmeliste karploomade, okasnahksete, mantelloomade ja meritigude veterinaarsertifikaatide kehtestamise kohta
(teatavaks tehtud numbri K(2004) 146 all)
(EMPs kohaldatav tekst)
(2004/119/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/492/EMÜ elusate kahepoolmeliste karploomade tootmise ja turuleviimise tervishoiunõuete kehtestamise kohta, [1] eriti selle artiklit 9,
ning arvestades järgmist:
(1) Komisjoni 3. mai 1996. aasta otsus 96/333/EÜ eriotsusega veel hõlmamata kolmandatest riikidest pärit elusate kahepoolmeliste karploomade, okasnahksete, mantelloomade ja meritigude veterinaarsertifikaatide kehtestamise kohta, [2] kehtib kuni 31. detsember 2003.
(2) Komisjoni otsuses 97/20/EÜ, [3] on sätestatud nimekiri kolmandatest riikidest, mis vastavad kahepoolmeliste karploomade, okasnahksete, mantelloomade ja meritigude tootmise ja turuleviimise võrdlustingimustele. Kõnealuse nimekirja II osa sisaldab kolmandaid riike, mida võidakse hõlmata ajutise otsusega vastavalt nõukogu otsusele 95/408/EÜ. [4]
(3) Vastavalt otsusele 95/408/EÜ kehtib riikide nimekiri kuni 31. detsembrini 2005. Seepärast tuleks otsuse 96/333/EÜ kehtivustähtaega muuta, et viia see kooskõlla ajutise nimekirja kehtivuse tähtajaga.
(4) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 96/333/EÜ artiklis 5 asendatakse tekst "- 31. detsember 2003." tekstiga "- 31. detsember 2005."
Artikkel 2
Käesolev otsus on adresseeritud liikmesriikidele.
Brüssel, 29. jaanuar 2004

Labels: 3
5
6